U pogonu za obradu i proizvodnju hrane u Koki-Vindija u tijeku je štrajk radnika. Tim riječima situaciju koja je nastala tijekom današnjeg dana u Koki, objasnio nam je jedan od radnika.

Prema izjavi zaposlenika, u Koki su primorani raditi po 10-12 sati na dan, a danas im je "prekipjelo" te su stali s proizvodnjom. - Ponekad radimo od 5 ujutro pa do 1 ili 2 sata u noći sljedeći dan. - požalio se zaposlenik.

Fotografije okupljenih radnika pogona za obradu i proizvodnju hrane dobili smo od više zaposlenika.

Iz Uprave kažu, ne mogu još ništa komentirati, a nastalu situaciju nazivaju "standardnim okupljanjem radnika". Više informacija iz uprave dobit ćemo kad završe razgovori koji su, prema njihovim riječima, u tijeku.